bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru bg bg hbs_cyr bg bg ru bg bg ru bg bg bg bg bg bg bg bg bg bg bg bg uk bg bg bg bg bg bg bg bg bg bg bg bg bg bg bg bg bg bg en nl en bg en ca bg bg bg bg en bg bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru fr ca ca bg en bg bg bg
Протезиране на долни крайници - Allegro - Център за протезиране
Следоперативни грижи и подготовка за протезиране
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
Загубата на долен крайник оказва дълбоко влияние върху способността на човек да се движи през целия му по-нататъшен живот. Програмата за протезиране на долни крайници работи за възстановяването на мобилността чрез съчетаване на редица най-съвременни компоненти с комфортна приемна гилза. От ключово значение за успешното ползване на протезата за долен крайник е напасването на приемната гилза. Ние знаем, че именно комфортът на приемната гилза е определящ и ако тя е неудобна, човек няма да носи протезата си. Именно затова приемните гилзи са персонално изработени съобразно очертанията на костите и мускулите на чукана на пациента. Новите материали като полиуретан, гилзи на минерална основа и силикон с подобрени качества, са много по-гъвкави от използваните в миналото твърди пластмаси. Хората от всички възрасти могат да носят удобни, гъвкави и леки протези. Повече от две трети от хората, които претърпяватт ампутация на долен крайник са по-възрастни хора. Удобната приемна гилза, съобразена с анатомичните очертания, е еднакво важна както за един 70- или 80-годишен пациент, така и за един тийнейджър. Анатомичните очертания не само работят в синхрон с анатомичната структура на човека, за да подпомогнат правилното предаване на силата и натиска през протезата към земята, но те също така увеличават и комфорта. След десетилетия на работа в областта на изработката на приемни гилзи за бедрени, надколенни и други видове протези за долни крайници, най-успешните форми и дизайни са получени чрез следване на анатомичните очертания и особености на костите, мускулите, сухожилията и нервите. В резултат на това развитие, хората ползващи протези вече могат да участват в дейности и занимания, които преди са се смятали за невъзможни.
Бедрената протеза се състои от изработена по индивидуална мярка приемна гилза, коленен модул, опорна част тип пилон и стъпало. Понякога може също да е необходим колан за прикрепване. Въпреки че е доста различно при всеки човек, процесът на напасване на протезата за хората с наскоро ампутирани крайници обикновено започва няколко седмици след операцията. Протезирането започва с изработването на временна или тестова гилза от прозрачен термопластичен материал. Временната протеза обикновено няма козметично покритие, за да е по-лесно на протезиста да прави корекции по нейното протежение и в областта на коляното. Хората обикновено започват физиотерапия, гимнастика и обучение в ходене, докато носят временната протеза. През този период е много важно да се установят всички места, чувствителни на натиск или протърквания на чукана и да се вземат необходимите мерки. Когато размерът на чукана се стабилизира и пациентът развие едно устойчиво ниво на активност, обикновено вече е време за поставяне на окончателната протеза.
Бедрените протези са три основни вида по отношение на приемната гилза:
с ламинатна приемна гилза с вакуум
с вътрешна силиконова гилза и външна ламинатна
с вътрешна флексибилна гилза от термопластични кополимери и външна рамкова карбонова гилза
Подколянната протеза обикновено се състои от изработена по индивидуална мярка приемна гилза, опорна част тип пилон и стъпало. Въпреки че е доста различно при всеки човек, процесът на напасване на протезата за хората с наскоро ампутирани крайници обикновено започва няколко седмици след операцията. Използването на временна протеза има много предимства. То позволява на отока да спадне и чуканът да заздравее напълно. Между приемната гилза и чукана се носи протезен чорап или протективен чорап с успокояващ гел, за да предпази чувствителната кожа на чукана. Всеки ден размерът на чукана намалява и пациентът може да добави допълнителни слоеве на протезни чорапи, за да не стане приемната гилза твърде хлабава. Ако приемната гилза се разхлаби прекалено много, се изработва нова гилза, отразяваща промените в размера на крайника. Опорната част тип пилон на временната протеза обикновено няма козметично покритие, за да е по-лесно на протезиста да прави корекции по нейното протежение. Хората обикновено започват физиотерапия, гимнастика и обучение в ходене, докато носят временната протеза. През този период е много важно да се установят всички места, чувствителни на натиск или протърквания на чукана и да се вземат необходимите мерки. Когато размерът на чукана се стабилизира и пациентът развие едно устойчиво ниво на активност, обикновено вече е време за поставяне на окончателната протеза.
Подколенните протези са два основни вида:
с вътрешна мека гилза от полиформ или друг термопластичен материал, която се обува върху чукана и стъпва във външната твърда гилза от ламинатна смола, укрепена с карбон
с вътрешна полиуретанова или силиконова гилза, която посредством заключалка се фиксира към външната ламинатна гилза.
Протеза за дезартикулация на тазобедрената става
Протезите при дезартикулация на тазобедрената става и при хемипелвектомия обикновено се състоят от изработена по индивидуална мярка приемна гилза, тазобедрена става, ротатор, коленен модул, опорна част тип пилон и стъпало.
Приемната гилза обхваща ампутираната страна на тялото и също така обгръща здравата част от торса и седалището на пациента. Умелото взимане на мярка на остатъчната бедрена или тазова част е първата изключително важна стъпка при протезирането.
„Високите” ампутации като дезартикулацията на тазобедрената става или хемипелвектомията могат да бъдат трудно предизвикателство по отношение на напасването и поставянето на протезата. За пациентите цялостната загуба на стъпалото, глезена, коляното и бедрото правят постигането на комфорт и стабилност много по-трудно.
Също така, ходенето с такава протеза може да изисква до два пъти повече енергия от нормалното ходене.
Някои хора с дезартикулация на тазобедрената става или хемипелвектомия не са насърчавани към използването на протеза от страна на добронамерени здравни специалисти и членове на семейството. Други може да са пробвали да носят протеза и в момент, когато са изпитали чувство на неудовлетвореност и безсилие, са решили, че могат да бъдат по-подвижни като използват патерици или инвалидна количка.
Предизвикателствата, свързани с научаването как да се използва протеза при дезартикулация на тазобедрената става или при хемипелвектомия, изискват допълнително постоянство и упорство от страна на пациента, протезиста и физиотерапевта.
Обикновено са необходими няколко месеца на физиотерапия и ежедневна употреба на протезата, за да се почувства пациентът независим и уверен.
Ампутацията по „Сайм” представлява дезартикулация на глезен (премахване на стъпалото през глезената става) като се премахват малеолите (двете издатини от двете страни на глезена) и след това се направи предна ротация на петата върху остатъчната тибия. Съществуват значителни различия в мненията по отношение на достойнствата на ампутация по метода на „Сайм”. Някои хора с ампутация по „Сайм” имат затруднения при носенето на протеза, а други се справят много добре.
Твърдата приемна гилза за протеза играе важна роля в процеса на напасване на протеза за ампутация по „Сайм”.
Приемната гилза има мека вътрешна гилза и обикновено се простира до малко под коляното на човека.
Други видове дизайн на приемната гилза, които понякога се използват, включват канадския „Сайм”.
Канадският „Сайм” има отвор на гърба за по-лесно поставяне на гилзата. Малкото разстояние между края чукана и земята означава, че стандартните протезни стъпала обикновено трябва да бъдат модифицирани за тяхното правилно напасване и поставяне. Сред възможностите за избор е стъпалото „Сач” (с твърд глезен, т.е. без възможност за движение в глезена, и подсилено ходило) или енергосъхраняващо стъпало, подсилено с въглеродни влакна.
Частични ампутации на стъпалото
Частичните ампутации на стъпалото включват:
ампутация през средата на стъпалото (ампутация през метатарзофалангеалната става и през метатарзалната става)
ампутация на стъпалото тип „Лисфранк” и тип „ Шопарт”.
да не се носи протеза;
неподвижно ходило с ортопедична стелка за поддръжка на свода на стъпалото в съчетание с обувка с подметка с извити нагоре краища при пръстите и петата;
изработена по индивидуална мярка ортеза/протеза за стъпало;
изработени по индивидуална мярка ортопедични обувки;
модифицирана ортеза глезен-стъпало със запълване на липсващия пръст на крака;
протеза за стъпало (изработена по индивидуална мярка приемна гилза, прикрепена към полуподвижно ходило със запълване на липсващия пръст на крака).
Понякога е необходимо извършването на ревизионна хирургична операция, за да може човек успешно да носи протеза.
0884 807 057, 0888 188 875
Посетете ни на адрес:
гр. София п.к. 1186,
ул. Стар Лозенски Път №52
© Всички текстове и статии в сайта са създадени от екипа на Медико - техническа лаборатория Център за протезиране АЛЕГРО ООД
Всички права запазени © 2022
Следоперативни грижи и подготовка за протезиране
Протезиране на долни крайници
Протезиране на горни крайници
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
гр. София, ул. Стар Лозенски Път №52
Сайтът използва “бисквитки” (cookies) за подобряване на неговата ефективност.
Продължавайки използването му, Вие се съгласявате с нашата Политика за употреба на бисквитки